બાળપણમાં શિયાળામાં શાળાએ જતાં રસ્તામાં આવતા મોટા મોટા પથ્થરા અમે ઉંચકાવતા અને કોઇ કોઇ પથ્થરની નીચેથી દેડકાં મળી આવતાં. ત્યારે અમને એવું લાગતું કે આ દેડકાં મરેલાં છે. પરંતુ દશમા ધોરણમાં જ્યારે જીવવિજ્ઞાનમાં સરિસૃપોની “શીત-સમાધી” એટલે કે હાઇબરનેશન પ્રક્રિયા વિષે જાણ્યું ત્યારે સમજાયું કે તે બધાં દેડકાં મરેલાં નહોતાં . . . પણ અમે તેમને બહાર કાઢ્યા પછી કદાચ તેઓ મૃત્યુ પામ્યા હોય ! સર્પ એક સરિસૃપ વર્ગનું પ્રાણી હોવાથી તે પણ અન્ય સરિસૃપોની માફક શીત રૂધિર વાળું પ્રાણી છે. શિત રૂધિર હોવું એટલે કે જે પ્રાણી પોતાના શરીરના તાપમાનને સ્વયં નિયંત્રણમાં રાખીને જરૂર મુજબ ગરમ કે ઠંડુ ન કરી શકતું હોય તે તમામ પ્રાણીઓ શીત રૂધિર વાળા પ્રાણીઓ કહેવાય.